kardosdrur/scandi-wiki huggingface dataset:
Stolpe (Holsten)

Stolpe er en by og kommune i det nordlige Tyskland, beliggende i Amt Bokhorst-Wankendorf i den sydvestlige del af Kreis Plön. Kreis Plön ligger i den østlige/centrale del af delstaten Slesvig-Holsten.

Geografi 
Stolpe er beliggende omkring 16 km øst for Neumünster, 22 km syd for Kiel og 20 km vest for Plön. Stolpe ligger ved Stolper See, der gennemløbes af floden Alten Schwentine. Motorvejen A21 fra Kiel mod Bad Segeberg går gennem kommunen.

Fra 1911 til 1961 var Stolpe station på jernbanen Kleinbahn Kiel–Segeberg.

Eksterne kilder/henvisninger 

 Kommunens side  på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Plön
Knud Hauerslev

Knud Preben Liisberg Hauerslev (29. september 1905 i Korsør - 1. september 2000 i København) var en dansk tandlæge og mykolog. 

Hauerslev var søn af sagfører Valdemar Hauerslev og Ellen f. Liisberg. Han var uddannet tandlæge med praksis i Axelborg i København, men allerede i studentertiden på Sorø Akademi udviklede han en særlig interesse for svampe. Han blev medlem af Foreningen til Svampekundskabens Fremme i 1951, bestyrelsesmedlem fra 1958-1990 og kasserer fra 1958-1975, og beskrev i løbet af sin levetid et utal af svampearter, hvilket skaffede Hauerslev en stærk og respekteret plads i det internationale videnskabelige miljø.

Forfatterskab 
 Helgi Hallgrimsson og Knud Haverslev: "Lignicolous Jelly Fungi and Aphyllo-phorales in Iceland" (Acta Botanica Islandica 12, s. 35-52; 1995)

Litteratur 
 Henning Knudsen: "Knud Hauerslev - æresmedlem", i: Svampe 25, 1992; s. 46-47
 Henning Knudsen: "Nekrolog. Knud Preben Liisberg Hauerslev", i: Svampe 43, 2001; s. 56-59

Eksterne henvisninger 
"Om kollegiet" (soranerneshus.dk) 
Svampe 51, 2005; s. 8-9, 15

Danskere i 1900-tallet
Mykologer fra Danmark
Peter Johannes Liisberg

Peter Johannes Liisberg (født 5. juli 1855 i Aarhus, død 17. februar 1893 i København) var en dansk læge.

Liisberg var søn af dyrlæge Peter Liisberg og Birgitte f. Aaris. Han blev student med udmærkelse fra Aarhus Latinskole i 1872, hvorpå han indtrådte i medicinstudiet på Københavns Universitet. I 1878 tog han embedseksamen med første karakter og var dernæst i nogle år amanuensis med tjeneste i Rønde, rejste udenlands og blev dernæst kandidat ved Frederiks Hospital, Almindeligt Hospital og Kommunehospitalet i København.

I 1883 opnåede Liisberg en doktorgrad med en disputats omhandlende fysiske kavernesystemer. Han blev reservelæge og under finansiel støtte som modtager af Smiths Stipendium, rejste han i 1887 atter udenlands og dygtiggjorde sig yderligere. Samme år begyndte han at praktisere i København og blev siden tilknyttet Fødselsstiftelsen som læge fra 1887-90, derpå som overlæge ved Sankt Josephs Hospital fra 1890 til sin død. Liisberg fungerede desuden som privatdocent og skrev i denne sammenhæng en række lærebøger.

Både i sin egenskab af privatlæge og ved sin litterære virksomhed erhvervede Liisberg sig hurtig et solidt videnskabeligt navn og viste meget betydelige evner, særlig i medicinsk-klinisk retning. Hans lærebog Vejledning i Undersøgelse af Brystorganerne fra 1886 blev et hovedværk for de studerende på universitetet i slutningen af 1800-tallet.

Liisberg giftede sig i 1884 med Wilhelmine Cecilie Meyer, datter vejinspektør i Randers Amt, August Adolph Meyer.

Kilder 
 Jul. Petersen, "Petter Johannes Liisberg", i: C.F. Bricka (red.), Dansk Biografisk Lexikon, København: Gyldendal 1887-1905.
 Jyllandsposten, 19. februar 1893.

Eksterne henvisninger 
 

Danskere i 1800-tallet
Læger fra Danmark
Personer i Dansk Biografisk Leksikon
Studenter fra Aarhus Katedralskole
Karl 2.

Karl 2. (også Charles, Carlos, Carlo og Carol) kan henvise til flere regenter med dette navn:

 Karl den Skaldede (823–877), romersk kejser fra 875, vestfrankisk konge fra 843, konge af Akvitanien 848, konge af Lothringen 869-870 og konge af Italien fra 876.
 Karl den Tykke (ca. 839–888), hertug af Schwaben 876-887, konge af Italien 879-887, romersk kejser 881-888, hertug af Bayern 882-887, konge af Vestfranken 884-888.
 Karl Knutsson (Bonde) (1408/1409–1470), konge af Sverige som Karl 2. 1448–1457, 1464–1465 og 1467–1470
 Karl 2. (1630–1685), konge af England, Skotland og Irland 1660–1685
 Karl 2. (1661–1700), konge af Spanien 1665–1700
 Kejser Karl 6. (1685–1740), konge af Bøhmen som Karl 2. 1711–1740
 Karl 2. (1741–1816), hertug og senere storhertug af Mecklenburg-Strelitz 1794–1816
 Karl 13. af Sverige (1748–1818), konge af Norge som Karl 2. 1814–1818
 Karl 2. (1799–1883), hertug af Parma 1847–1849
 Carol 2. (1893–1953), konge af Rumænien 1930-1940

Se også 
 Karl (navn)
 Karl 1.
 Karl 3.
Karl 8.

Karl 8. (også Charles og Carl) kan henvise til flere regenter med dette navn:

 Karl Knutsson (Bonde) (1408/1409–1470), konge af Sverige som Karl 8. 1448–1457, 1464–1465 og 1467–1470
 Karl 8. (1470–1498), konge af Frankrig 1483–1498

Se også 
 Karl
Dansk Kiropraktor Forening

Dansk Kiropraktor Forening (DKF) er stiftet i 1925 og har i dag næsten 900 medlemmer, som alle er kiropraktorer eller under uddannelse til kiropraktor. Foreningen er medlem af Akademikerne (tidligere Akademikernes Centralorganisation (AC)).

Ved DKF’s årsmøde 2015  den 14. november i København fejrer man  DKF's 90 års jubilæum.

Eksterne kilder/henvisninger 

Foreningens websted

Fagforbund under AC
Paco Alcácer

Francisco "Paco" Alcácer García (født 30. august 1993 i Torrent) er en spansk fodboldspiller, der spiller som angriber hos Bundesliga-klubben Borussia Dortmund. Han skrev i år 2016 under på en 5-årig kontrakt med FC Barcelona, men blev lejet ud til den tyske storklub i sommeren 2018.

Landshold 
Alcácer står (pr. november 2015) noteret for 10 kampe og seks scoringer for Spaniens landshold, som han debuterede for den 4. september 2014 i en kamp mod Frankrig.

Eksterne henvisninger 

 
 http://en.valenciacf.com/ver/41891/paco-alcacer-.html 
 http://www.bdfutbol.com/en/j/j300522.html
 http://www.futbolme.com/resultados-directo/jugador/paco-alcacer/2247

Fodboldspillere fra Spanien
Fodboldspillere fra Valencia CF
Fodboldspillere fra Getafe CF
Fodboldspillere fra FC Barcelona
Tasdorf

Tasdorf er en by og kommune i det nordlige Tyskland, beliggende i Amt Bokhorst-Wankendorf i den sydvestlige del af Kreis Plön. Kreis Plön ligger i den østlige/centrale del af delstaten Slesvig-Holsten.

Geografi 
Tasdorf er beliggende ved den nordøstlige udkant af Neumünster. Syd for Tasdorf går den nedlagte jernbane Neumünster–Ascheberg. Gennem kommunen løber Dosenbek, der løber ud i Schwale i Neumünster.

Eksterne kilder/henvisninger 

 Kommunens side  på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Plön
Wankendorf

Wankendorf er en by og kommune i det nordlige Tyskland, beliggende i Amt Bokhorst-Wankendorf i den sydvestlige del af Kreis Plön. Kreis Plön ligger i den østlige/centrale del af delstaten Slesvig-Holsten.

Geografi 
Wankendorf er beliggende i Wankendorfer Seengebiet, omkring 15 km øst for Neumünster i nærheden af Stolper See og Belauer See. Kommunen ligger ved motorvejen A21 fra Kiel mod Bad Segeberg.

I kommunen ligger ud over Wankendorf, landsbyerne og bebyggelserne Bansrade, Bockelhorn, Jägersberg, Kölling, Köllingbek, Kuhlrade, Löhndorf, Obendorf og Schimmelhof samt godset Löhndorf.

Eksterne kilder/henvisninger 

 Kommunens side  på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Plön
Hans Liisberg

Hans Henrik Laurits Bering Liisberg (født 31. august 1815 i Aarhus, død 29. november 1888 sammesteds) var en dansk købmand, brændevinsbrænder og rådmand. 

Liisberg var søn af murermester og bygherre Laurits Liisberg og Anna f. Bering. Han skabte sig en blomstrende virksomhed som købmand, brygger og brændevinsbrænder I Aarhus. Politisk var han i sin ungdom vist national-liberal og roses af politiker Orla Lehmann for sin optræden i 1848, men i årenes løb førtes han mere og mere mod højre. Liisberg blev medlem af borgerrepræsentationen fra 1859 og var rådmand fra 1861-1868.

Liisberg tilhørte ikke til de gamle købmandsfamilier. Hans håndværkerslægt opfattedes ligefrem som en hindring, og det var derfor ubetinget hans dygtighed, som bragte ham frem. Han vedblev imidlertid at være en homo novus inden for den førende kreds af borgere, og der kom aldrig til at stå den samme respekt om hans navn som om de gamle købmandsfamiliers. To år før sin død solgte han brændevinsbrænderiet til De Danske Spritfabrikker. Fra 1878 til kort før sin død var han direktør for Ny jydske Kjøbstad-Creditforening, og i mange år var han værge for Aarhus Domkirke, til hvis orgel han i 1880 bekostede et par nye stemmer. Ved sin død blev han rost som en selfmade mand, der havde svunget sig op ved sin dygtighed. Han var Ridder af Dannebrog.

Liisberg giftede sig første gang i 1850 med Emma Karen Eleonora f. Lassen, datter af apoteker Adam Lassen. Han giftede sig anden gang i 1854 med Julie Henriette Rosalie f. Lassen, søster til hans første hustru.

Litteratur 
 Ole Degn og Vagn Dybdahl: Borgere i byens råd - Medlemmer af Århus bys borgerrepræsentation og byråd, 1838-1968, Universitetsforlaget i Aarhus, 1968.

Erhvervsfolk fra Danmark
Personer fra Aarhus
Rådmænd i Aarhus
Svin (familie)

Svinefamilien er en biologisk familie af parrettåede hovdyr, hvortil hører tamsvin samt en række vilde, nulevende svinearter, og dertil kommer en række uddøde slægter og arter. Svinefamilien hører naturligt hjemme i den gamle verden fra Asien med tilhørende øer til Europa og Afrika.

De ældste svinefossiler kan dateres tilbage til oligocæn-perioden i Asien, og deres efterkommere ankom til Europa i løbet af miocæn. Der er fundet adskillige forskellige fossile svinearter, der har levet af en stor varietet af føde fra rene planteædere til ådselædere.
Johann Michael Wittmer

Johann Michael Wittmer (født 15. oktober 1802 i Murnau, Oberbayern, død 9. maj 1880 i München) var en tysk maler.

Wittmer var elev af Johann Peter von Langer ved Münchens Akademi. Efter en kortere virksomhed i München, hvor han arbejdede med Glyptotekets fresker og Odeon samt malede et alterbillede for Isseldorf tog han 1828 til Rom. Sammen med kronprins Max af Bayern var han over Syditalien på lange rejser i
Grækenland, Lilleasien og Konstantinopel; han udnyttede sine mange rejsestudier, da han kom tilbage til Rom, hans fremtidige hovedopholdssted. Til Münchens Pinakotek kom blandt andet Hyrdernes tilbedelse, til Thorvaldsens Museum Æsop fortæller fabler (1841).

Kilder 

 

Malere fra Tyskland
Historiemalere
Tyskere i 1800-tallet
August Wittig

Friedrich August Wittig (født 23. marts 1826 i Meissen, død 20. februar 1893 i Düsseldorf) var en tysk billedhugger.

Wittig var fra 1843 elev af Ernst Rietschel i Dresden og fra 1864 professor ved Düsseldorfs Akademi. Til hans mest kendte værker, der har udpræget klassisk holdning, hører relieffet Kristi gravlæggelse (1856—57) (på alteret i Dönhofstädts kapel i Østpreussen), marmorgruppen Hagar og Ismael (1853—54, gips, Leipzigs Museum, marmor 1871 i Berlins Nationalgalleri), Jæger (1852), statuen af Asmus Carstens til søjlehallen i Berlins Altes Museum (1871), kolossalbuster af Wilhelm von Schadow (1869, Düsseldorf) og Peter von Cornelius (1875, Berlins Nationalgalleri, der også ejer to karyatider af Wittig, 1881) m. v.

Kilder 

 

Billedhuggere fra Tyskland
Tyskere i 1800-tallet
Personer fra Sachsen
Hermann Wittig

Hermann Friedrich Wittig (født 31. december 1819 i Berlin, død 28. marts 1891 sammesteds) var en tysk billedhugger.

Wittig var elev af akademiet i Berlin, hans fødeby, og af Friedrich Tieck, studerede i Rom 1846—1848, derefter i Paris. Han har blandt andet skabt Krigernes afsked (Berlins Königsbrücke) og gavlgruppen på Berlins Nationalgalleri: Germania beskytter billedkunsterne (efter udkast af Moritz von Schultz).

Kilder 

 

Billedhuggere fra Tyskland
Tyskere i 1800-tallet
Personer fra Berlin
Vilhelm Bang

Vilhelm Bang (født 21. marts 1843 i Horsens, død 19. marts 1910) var en dansk kulturhistoriker.

Bang var siden 1871 sognepræst, sidst i Hvalsø. Han arbejdede særligt med reformationstidens kultur og skrev blandt andet: Præstegaardsliv i Danmark og Norge fra Reformationen til 17. Aarhundredes Slutning (1891) og som indledning dertil Latinskoleliv og Studenterliv (1892).

Kilder

Eksterne henvisninger 
 

Præster fra Danmark
Kulturhistorikere
Kirkehistorikere fra Danmark
Faglitterære forfattere fra Danmark
Dansksprogede forfattere fra Danmark
Danskere i 1800-tallet
Danskere i 1900-tallet
Personer fra Horsens
Katharina af Braunschweig-Wolfenbüttel (1488-1563)

Katarina af Braunschweig-Wolfenbüttel (født 1488, død i Amt Neuhaus 29 juni 1563) var hertuginde af Sachsen-Lauenburg, datter af hertug Henrik I af Braunschweig-Wolfenbüttel (1463–1514) og Katharina af Pommern (død 1526).

Katarina giftede sig i Wolfenbüttel i november 1509 med hertug Magnus 1. af Sachsen-Lauenburg (død 1543). Parret fik følgende børn:
 Frans (ca 1510–1581), hertug af Sachsen-Lauenburg
 Dorothea (1511–1571), gift med Christian 3. af Danmark og Norge
 Katarina (1513–1535), gift med Gustav Vasa af Sverige
 Clara (1518–1576), gift med Frans af Braunschweig-Gifhorn
 Sophie (1521–1571), gift med Anton 1. af Oldenburg-Delmenhorst
 Ursula (ca. 1523–1577), gift med Henrik af Mecklenburg-Schwerin

Sachsen-Lauenburg
Huset Welf
Johnny Deluxe (album)

Johnny Deluxe er selvbetitlede debutalbum fra det danske band Johnny Deluxe. Det blev udgivet den 24. maj 2004, året efter deres EP Elskovspony, og indeholder fire ud af de fem numre fra denne udgivelse.

Albummet toppede Hitlisten som #4 og solgte platin i Danmark. Musikmagasinet GAFFA gav det kun to ud af seks stjerner. Albummet solgte 40.000 eksemplarer.

Spor 
 "Vi Vil Ha' Mer'"
 "Drømmer Jeg?" (featuring Anna Nordell)
 "Lille Hypokonder"
 "Elskovspony"
 "Hun Er Et Vilddyr"
 "Allersmukkest"
 "Penge Er Alt"
 "Sommeren Er Forbi"
 "Dobbeltliv"
 "Hemmelighed
 "Det' Ligemeget"

Referencer

Eksterne henvisninger 
Johnny Deluxe på Discogs

Johnny Deluxe-album
Debutalbum fra 2004
Debutalbum fra Danmark
LUXUS

LUXUS er det andet studiealbum fra det danske band Johnny Deluxe. Det blev udgivet i 2005 og indeholder bl.a. sangene "Det Du Gør" og "Drenge Som Mig", hvor Gry Trampedach rapper. Derudover indeholder det en coverversion af Kim Larsens sange "Joanna", som oprindeligt blev udgivet på hans debutalbum Værsgo i 1973.

Albummet toppede Hitlisten som #1 og solgte platin i Danmark. ligesom forgængeren fik albummet kun to ud af seks stjerner i musikmagasinet GAFFA. Albummet solgte 14.000 eksemplarer, hvilket var væsentligt under det foregående album.

Spor 
 "Det Du Gør"
 "Luksusliv"
 "Drenge Som Mig" (featuring Gry Trampedach)
 "Forfør Mig"
 "Paranoia"
 "På Standby"
 "Du Ligner En Million"
 "Everybody's Dancing"
 "En For Alle"
 "Sidste Sang Om Dig"
 "Joanna" (Kim Larsen cover)
 "Sig Mit Navn"

Referencer

Eksterne henvisninger 
LUXUS på Discogs

Johnny Deluxe-album
Album fra 2005
De knuste hjerters klub

De knuste hjerters klub er det tredje studiealbum fra det danske band Johnny Deluxe. Det blev udgivet i 2008, men nåede ikke de to forgængeres popularitet, idet det hverken nåede hitlisterne eller fik nogle certificeringer. Singlen "Aldrig" blev sunget sammen med Szhirley og var titelsangen til den danske komediefilm Anja og Viktor - i medgang og modgang. Den nåede #21 på Tracklisten, mens sangen "Så Er Det Sommer" toppede som #16.

Spor 
 "Catwoman"
 "Aldrig" featuring Szhirley
 "Stjernerne Tager Fejl"
 "Kys Mig! Rør Mig! Had Mig! Slå Mig!"
 "Jeg Bliver Hos Dig"
 "Befri Mig Fra Dig"
 "Så Er Det Sommer"
 "Hvis Du Siger Farvel"
 "Glem Mig Hvis Du Kan"
 "Lotteri"
 "De Knuste Hjerters Klub"

Referencer

Eksterne henvisninger 
De Knuste Hjerters Klub på Discogs

Johnny Deluxe-album
Album fra 2008
Andrzej Duda

Andrzej Sebastian Duda (udtales [ˈandʐɛj ˈduda], født 16. maj 1972 i Krakow) er en polsk jurist og politiker, som er Polens nuværende præsident. Duda repræsenterede partiet Lov og Retfærdighed, da han den 6. august 2015 blev valgt som Polens præsident og statsoverhovede. Da han tiltrådte som præsident, blev han partiløs.
Han er gift med Agata Kornhauser-Duda.

Biografi 
Han er uddannet fra Universitet Jagielloński i 1997. Før valget i 2015, var han dommer og medlem af Europa Parlamentet.

Han har tidligere været vicejustisminister og statssekretær ved præsidentens kontor.

Præsidentperiode 
Hans første 5-årige præsidentperiode begyndte d. 6 August 2015 da han blev sværget ind som præsident under et parliamentsmøde

Referencer 

Personer fra Kraków 
Polens præsidenter
Ewa Kopacz

Ewa Bożena Kopacz (født 3. december 1956 i Skaryszew, Województwo mazowieckie) er en polsk læge og politiker (Borgerplatformen). Hun var landets sundhedsminister fra 2007 til 2011, og fra 2011 til 2014 var hun formand for Sejm, underhuset i Polens parlament. 

Hun blev udnævnt som polsk ministerpræsident den 22. september 2014. 

Borgerplatformen tabte parlamentsvalget den 25. oktober 2015, og Ewa Kopacz blev afløst som regeringsleder af Beata Szydło.

Henvisninger

Norsk Wikipedia 
Artiklen bygger delvist på Norsk Wikipedia.

Politikere fra Polen
Polens regeringsledere
Beata Szydło

Beata Maria Szydło (udtales ; født 15. april 1963 i Oświęcim som Beata Maria Kusińska) er en polsk politiker, medlem af Lov og Retfærdighed, der er medlem af Sejm. Fra 2015 til 2017 var hun landets ministerpræsident.

Beata Szydło er næstformand for partiet Lov og Retfærdighed, og hun var sit partis premierministerkandidat ved parlamentsvalget den 25. oktober 2015. Partiet vandt valget, og hun tiltrådte som premierminister den 16. november 2015.

Eksterne henvisninger 

Politikere fra Polen
Polens regeringsledere
Saint-Imier

Saint-Imier er en kommune i Schweiz i kanton Bern med  indbyggere. Den er beliggende i den fransktalende administrative distrikt Jura Bernois.

Referencer

Eksterne henvisninger

Byer i Schweiz
Frie rigsstæder
Honda HR-V

Honda HR-V kan henvise til to forskellige SUV-bilmodeller fra Honda:
 Honda HR-V (1998), produceret i årene 1998 til 2006
 Honda HR-V (2015), produceret siden år 2015
Mayssa Pessoa

Mayssa Raquel de Oliveira Pessoa (født 11. september 1984 i João Pessoa) er en brasiliansk kvindelig håndboldspiller, som er målvogter for rumænske HC Dunărea Brăila og tidligere for det brasilianske landshold.

Bedrifter 
 Liga Naţională:
 Vinder: 2015

 Den Rumænske Pokalturnering:
 Finalist: 2015

 Russian Super League:
 Vinder: 2013, 2014

 VM i Håndbold:
 Vinder: 2013

 Panamerikamesterskabet:
 Vinder: 2013, 2015

 Ligue Nationale de Handball: 
 Sølv vinder: 2012

Håndboldspillere fra Brasilien

Kilder 

Håndboldspillere fra CSM București (kvindehåndbold)
Åbuen

Åbuen er en kombineret gang- og cykelbro, der fører cykelruten Den Grønne Sti over Ågade på Nørrebro i København. Broen blev taget i brug 21. juni 2008.

Broen blev etableret som en del af Københavns og Frederiksberg Kommuners arbejde med at etablere Grønne Cykelruter, heriblandt Den Grønne Sti, der følger et tidligere jernbanetracé. Ved grænsen mellem de to kommuner ligger imidlertid de tæt trafikerede Ågade og Åboulevard, der ikke uden videre lader sig krydse i niveau. Dette problem blev løst med broen.

Som navnet antyder har broen en buet form. Arkitektfirmaet Dissing+Weitling, der tegnede broen i samarbejde med ingeniørfirmaet COWI, valgte blandt andet denne form, for at broen kunne fungere som en naturlig forlængelse af den slyngede cykelrute. Selve broen er udført i stål, hvilket havde den fordel, at de enkelte dele kunne præfabrikeres i store enheder, der efterfølgende kunne løftes på plads uden større gener for trafikken. Broen er enkelt udført med en 65 meter lang brodrager, en skrå, bærende bue, ophængningssystem, gelændere og belysning. Derudover er der ramper på begge sider. Den sydlige rampe ligger delvist skjult mellem bebyggelse, mens den nordlige ligger i et mindre parklignende område mellem Laurids Skaus Gade og Hans Egedes Gade hen mod Rantzausgade.

Åen i navnet er i øvrigt Ladegårdsåen, der tidligere lå frit på stedet, men som nu er ført i rør under Ågade og Åboulevard.

Eksterne henvisninger

Noter 

Broer i København
Nørrebro
Cykelbroer
Yohanan Boehm

Yohanan Boehm (født 1914 i Breslau, Tyskland - død august 1986 i Jerusalem, Israel) var en tysk/israelsk komponist, valdhornist, lærer og avisanmelder.

Boehm har skrevet to symfonier, orkesterværker, kammermusik, instrumental værker for mange instrumenter og vokalværker.

Han emigrerede til Israel i 1936, hvor han studerede og senere underviste på Jerusalem Music Academy. Boehm spillede tillige valdhorn i Palestinas Radio Symfoniorkester, og var anmelder på avisen Jerusalem post.

Udvalgte værker  

 Symfoni nr. 1 (1952) - for orkester
 Symfoni nr. 2 (1955) - for orkester

Kilde 
 Om Yohanan Boehm på musicweb-international.com

Komponister fra Israel
Valdhornister
Lærere
Valentino Lazaro

Valentino Lando Lazaro (født 24. marts 1996 i Graz) er en østrigsk fodboldspiller, der spiller som offensiv Midtbane i Serie A-klubben Torino FC. Han har tidligere spillet i hjemlandet hos Red Bull Salzburg.

Eksterne henvisninger 

Fodboldspillere fra Østrig
Deltagere ved det europæiske mesterskab i fodbold 2020
Fodboldspillere fra Red Bull Salzburg
Fodboldspillere fra FC Liefering
Danilo Barbosa

Danilo Barbosa da Silva (født 28. februar 1996 i Simões Filho, Brasilien) eller bare kendt som Danilo er en brasiliansk fodboldspiller, der spiller på den defensive midtbane hos Braga i Portugal.

Eksterne henvisninger 

Fodboldspillere fra Spanien
Fodboldspillere fra Club de Regatas Vasco da Gama
Fodboldspillere fra S.C. Braga
Fodboldspillere fra Valencia CF
Radmila Petrović

Radmila Petrović (født Radmila Miljanić 19. april 1988 i Nikšić, Jugoslavien) er en tidligere kvindelig montenegrinsk håndboldspiller, som spillede højre fløj for ŽRK Budućnost og for det montenegrinske landshold. Hun stoppede sin landsholdskarriere efter OL 2016. Hun stoppede efterfølgende også på klubplan, efter hendes graviditet i 2016.

Hun var med på Montenegros landshold, som vandt sølv ved OL 2012 i London og guld ved EM 2012 i Serbien. Hun var også på holdet ved VM i 2011, EM 2014 samt OL 2016.

På klubplan har hun vundet Champions League med ŽRK Budućnost i 2011-12 og 2014-15.

Hun blev gift med Vanja Petrović i juli 2013.

Referencer

Eksterne henvisninger 
 

Håndboldspillere fra Montenegro
Håndboldspillere fra ŽRK Budućnost
Håndboldspillere ved sommer-OL 2012
Håndboldspillere ved sommer-OL 2016
Olympiske sølvmedaljevindere fra Montenegro
Medaljevindere ved sommer-OL 2012